การจัดเส้นทางแบบหัวหอม
การดำเนินงาน

ให้สังเกตว่า การจัดเส้นทางแบบหัวหอมเป็นโพรโทคอลที่ดำเนินการและพัฒนาการขึ้นเรื่อย ๆ โดยโปรเจ็กต์ทอร์เป็นหลัก 
เนื่องจากไม่มีเอกสารที่รวมสรุปการทำให้เกิดผลดังที่ใช้ในปัจจุบันแบบง่าย ๆ นอกเหนือจากเอกสารกำหนดคุณลักษณะทางเทคนิกต่าง ๆ
ข้อมูลในบทความนี้จึงมาจากบทความต่าง ๆ เริ่มตั้งแต่เอกสารแสดงแบบของโพรโทรคอลรุ่นสองของทอร์ในปี 2004 
เนื้อความในบทความอาจจะจับใจความสำคัญต่าง ๆ ได้ แต่รายละเอียดบางอย่างอาจเคลื่อนคลาดจากดังที่ทำให้เกิดผลในปัจจุบัน
| ศัพท์ | อังกฤษ | หมายเหตุ |
| --- | --- | --- |
| พร็อกซีหัวหอม, ระบบผู้ใช้, ระบบต้นทาง, ระบบต้นสาย | onion proxy (OP) | ตัวต่อประสานโปรแกรมแบบ SOCKS ของผู้ใช้กับเครือข่าย ปฏิบัติการเพื่อให้โปรแกรมผู้ใช้สามารถสื่อสารอย่างนิรนามผ่านเครือข่ายได้ |
| โหนด, สถานี | node | สถานีคือระบบบริการในเครือข่ายเพื่อให้สื่อสารได้อย่างนิรนาม เช่น สถานีส่งต่อเป็นต้น |
| สถานีรีเลย์, รีเลย์, สถานีส่งต่อ, เราเตอร์, เราเตอร์หัวหอม | relay, onion router (OR) | สถานีส่งต่อในระหว่าง ๆ ในเครือข่ายเพื่อส่งข้อมูลไปยังระบบปลายทาง |
| สถานีขาเข้า, สถานีแรก, สถานีหนึ่ง | entry node | สถานีส่งต่อที่ระบบผู้ใช้ติดต่อเป็นอันดับแรกในเครือข่าย เพื่อตั้งวงจรการสื่อสารและเพื่อสื่อสารผ่านเครือข่าย เป็นสถานีเดียวที่รู้ที่อยู่ไอพีของระบบผู้ใช้ |
| สถานีกลาง, สถานีสอง | middle node | สถานีส่งต่อที่ระบบผู้ใช้เลือกเพื่อส่งต่อข้อมูลระหว่างสถานีขาเข้าและสถานีขาออก ปกติมีสถานีเดียว สถานีรู้ที่อยู่ไอพีของสถานีที่เชื่อมกันโดยตรงคือที่อยู่ก่อนและหลังตนเองในวงจรเท่านั้น |
| สถานีขาออก, สถานีสาม | exit node | สถานีส่งต่อสุดท้ายภายในเครือข่าย ที่ทำหน้าที่ถอดรหัสลับชั้นสุดท้ายแล้วส่งข้อความเดิมไปยังระบบปลายทาง เป็นสถานีเดียวที่รู้ที่อยู่ของระบบปลายทางและสามารถเข้าถึงข้อมูลดั้งเดิมที่ส่งระหว่างระบบผู้ใช้กับระบบปลายทาง |
| สถานียาม | entry guard | เซตย่อยของสถานีขาเข้าของเครือข่ายที่ระบบผู้ใช้เลือกโดยสุ่มแล้วใช้เป็นชั่วระยะเวลาหนึ่ง โดยปกติจะเปลี่ยนชุดทุก ๆ 30-60 วัน |
| สถานีสะพาน | bridge relay, bridge | สถานีส่งต่อที่ไม่แสดงในสารบบ ปกติใช้ในการเชื่อมต่อกับเครือข่ายเมื่อสถานีส่งต่อที่ระบุในสารบบถูกบล็อกเนื่องกับการตรวจพิจารณาทางอินเทอร์เน็ต  และสามารถใช้เพื่ออำพรางการใช้เครือข่าย |
| โหนดสารบบ, ระบบบริการสารบบ | directory node/server | โหนดที่ได้ความเชื่อถือเพิ่มขึ้นและให้บริการทางสารบบคือแสดงรายการสถานีส่งต่อต่าง ๆ ภายในเครือข่ายพร้อมทั้งสถานะปัจจุบันของสถานีในรายการ โดยปี 2012 เครือข่ายมีโหนดสารบบ 8 สถานี ระบบผู้ใช้จะแจกจ่ายพร้อมกับรายการโหนดสารบบและกุญแจระบุตัว |
| ระบบปลายทาง |  | ระบบบริการที่ผู้ใช้ต้องการสื่อสารด้วย เช่น ระบบบริการเว็บ เสิร์ชเอนจิน เป็นต้น |
| บริการซ่อน | hidden service/server (HS) | ระบบบริการภายในเครือข่ายที่ให้บริการแก่ผู้ใช้โดยไม่ต้องเปิดเผยที่อยู่ไอพีของตน สำหรับระบบบริการนี้ ระบบผู้ใช้ไม่ต้องสร้างวงจรการสื่อสารที่มีสถานีขาออกเพราะระบบอยู่ในเครือข่าย |
| วงจร, วงจรการสื่อสาร, วงจรเสมือน | circuit | วงจรการสื่อสารคือลำดับโหนดในการส่งต่อข้อมูลระหว่างระบบผู้ใช้กับระบบปลายทาง ปกติจะมีสถานีส่งต่อในระหว่าง 3 สถานี วงจรการสื่อสารเป็นแบบสื่อได้สองทาง คือเมื่อตั้งขึ้นแล้ว สถานีแต่ละสถานีจะรู้ว่า ข้อมูลที่มาจากด้านหนึ่งต้องส่งไปยังอีกด้านหนึ่งโดยอาจต้องเข้าหรือถอดรหัสลับ และในนัยกลับกันก็เช่นกัน วงจรหนึ่ง ๆ อาจมีกระแสข้อมูลทีซีพีหลายกระแส ที่อาจต่อกับระบบบริการเดียวกันหรือหลายระบบ โดยเป็นกระแสข้อมูลของโปรแกรมอันเดียวกันหรือต่าง ๆ กัน ระบบผู้ใช้จะสร้างวงจรใหม่เพื่อกระแสทีซีพีใหม่ทุก ๆ 10 นาที |
| เซลล์ | cell | หน่วยข้อมูลพื้นฐานที่ส่งภายในวงจร แต่ละหน่วยมีขนาดเท่ากันคือ 512 ไบต์ เซลล์ทั้งหมดจะเข้ารหัสลับด้วยกุญแจทีแอลเอสเมื่อสื่อสารผ่านการเชื่อมต่อแบบทีแอลเอสระหว่างระบบต่าง ๆ เริ่มตั้งแต่ระบบต้นทางจนถึงสถานีสุดท้ายในเครือข่าย |
| เซลล์ควบคุม | control cell, link cell | เซลล์ที่ใช้สื่อสารกับสถานีที่อยู่ต่อกันเพื่อสร้างวงจรและยุติวงจรเป็นต้น |
| เซลล์ส่งต่อ, เซลล์รีเลย์ | relay cell | เซลล์ที่ใช้เพื่อส่งข้อมูลการสื่อสารจากต้นจนถึงปลาย ส่วนข้อมูลของเซลล์จะเข้ารหัสด้วยกุญแจอายุสั้นเป็นชั้น ๆ |
| ส่วนหัวของเซลล์ | cell header | ข้อมูลระบุวงจรและคำสั่งควบคุมเซลล์ |
| ส่วนหัวรีเลย์ | relay header | ส่วนหัวที่มีเพิ่มขึ้นสำหรับเซลล์รีเลย์ (นอกเหนือจากส่วนหัวของเซลล์) ซึ่งแสดงสายข้อมูล ค่าแฮชเพื่อตรวจสอบบูรณภาพของข้อมูล ขนาดข้อมูล และคำสั่งรีเลย์ อยู่ต่อจากส่วนหัวของเซลล์ |
| ข้อมูลรีเลย์ | relay data | ส่วนข้อมูลของเซลล์รีเลย์ อยู่ต่อจากส่วนหัวรีเลย์ |
| ส่วนรีเลย์, ส่วนข้อมูล (ของเซลล์) | cell data | ข้อมูลที่ต่อจากส่วนหัวของเซลล์ซึ่งประกอบด้วยส่วนหัวรีเลย์และข้อมูลรีเลย์ เป็นส่วนที่เข้ารหัสเป็นชั้น ๆ คล้ายหัวหอม |
| กุญแจทีแอลเอส | session key, TLS session key, connection key | กุญแจแบบสมมาตรที่ตั้งขึ้นเมื่อสร้างการเชื่อมต่อแบบทีแอลเอสระหว่างระบบต่าง ๆ เริ่มตั้งแต่ระบบผู้ใช้จนถึงสถานีขาออก เป็นกุญแจที่รู้กันในระหว่างระบบที่เชื่อมต่อกันโดยตรงภายในวงจร โดยระบบทั้งสองจะทิ้งกุญแจเมื่อการเชื่อมต่อสิ้นสุดลง การเข้ารหัสโดยใช้กุญแจนี้จะป้องกันการตรวจดูหรือเปลี่ยนข้อมูล ป้องกันการปลอมตัวของระบบอื่น ๆ ว่าเป็นระบบภายในวงจร และป้องกันไม่ให้ถอดรหัสข้อมูลในวงจรที่ดักเก็บไว้เพื่อถอดรหัสในอนาคต (เพราะกุญแจทิ้งไปแล้ว) |
| กุญแจช่วงเวลา, กุญแจอายุสั้น | ephemeral key, session key, circuit session key  | กุญแจแบบสมมาตรที่ตั้งขึ้นเมื่อสร้างวงจรเสมือนระหว่างระบบผู้ใช้กับสถานีส่งต่อในระหว่าง ๆ แต่ละสถานี โดยระบบทั้งสองจะทิ้งกุญแจเมื่อยุติการเชื่อมต่อในวงจร เป็นกุญแจที่ใช้เข้ารหัสส่วนข้อมูลของเซลล์เป็นชั้น ๆ เหมือนหัวหอม กุญแจนี้จะป้องกันไม่ให้ถอดรหัสข้อมูลในวงจรที่ดักเก็บไว้เพื่อถอดรหัสในอนาคต (เพราะกุญแจทิ้งไปแล้ว) ป้องกันไม่ให้สถานีส่งต่อยกเว้นสถานีท้ายสุด รู้ข้อมูลที่ส่งระหว่างต้นสายหรือปลายทางได้ |
| กุญแจหัวหอม | onion key | กุญแจแบบอสมมาตรที่สถานีส่งต่อจะเปลี่ยนทุก ๆ อาทิตย์ เป็นกุญแจที่ใช้ถอดรหัสคำขอตั้งวงจรจากระบบผู้ใช้และเพื่อต่อรองสร้างกุญแจอายุสั้น |
| กุญแจระบุตัว, กุญแจระบุสถานี, กุญแจระบุตัวระยะกลาง | identity key | กุญแจแบบอสมมาตรที่ใช้ระบุสถานีต่าง ๆ ในเครือข่ายรวมทั้งสถานีรีเลย์และโหนดสารบบ เป็นกุญแจที่ใช้ในระยะยาว สำหรับรีเลย์ นี่ใช้ระบุตัวและต่อรองสร้างกุญแจทีแอลเอส เมื่อระบบสองระบบเริ่มเชื่อมต่อกัน และใช้เซ็นข้อมูลเกี่ยวกับสถานีนั้น ๆ ในสารบบ สำหรับโหนดสารบบ นี่เป็นกุญแจที่เก็บออฟไลน์ (authority key) ที่ใช้เพื่อเซ็นกุญแจระบุตัวระยะกลาง (directory signing key) ซึ่งจะเปลี่ยนเป็นระยะ ๆ |
| ปฏิปักษ์, ผู้โจมตี, ศัตรู | adversary, attacker | ผู้ทำการเพื่อเปิดเผยระบบต้นสายและปลายทางของวงจร หรือเปิดเผยข้อมูลในวงจรของเครือข่าย |